رامیل قولیئوین یاریشینی ایزلدیم. فرقی یوخدور، تورکییه آدینا چیخیش هم ده بیزیم آدیمیزا چیخیشدیر. ایناملی غلبه قازاندی. بو، آتلئتیزمده بیزیم اوچون اینانیلماز بیر گؤستریجیدیر. تأسف کی، بو جور یاریشلاردا آذربایجانین ایزی-توزو یوخدور.
آخار. آذ خبر وئریر کی، بو سؤزلری میللت وکیلی فاضیل مصطفی آذربایجانلی آتلت رامیل قولیئوین بئرلینده کئچیریلن آتلئتیکا اوزره آوروپا چئمپیوناتیندا قیزیل مئدال قازانماسینا موناسیبت بیلدیررکن دئییب. او، ایدمانی تبلیغ ائتمک اوچون مکتبین، اینفراستروکتورون و تبلیغاتین اولماماسیندان شیکایتلنیب:
«اوزگوچولوک عنعنهسی اولمادیغینا گؤره نئجه کوتلوی شکیلده دنیزده، گؤلده بوغولوروقسا، ائلجه ده نه دیسک، نه نیزه آتا بیلیریک، قاچمامیز و توللانمامیز دا هئچ یوخ. هئچ اولمازسا رامیلین غلبهسیندن هوسلنیب بوندان سونرا آتلتیزمه دقت یتیرمک اولار. اؤولادلارینیزی ایدمانا یؤنلتمکدن چکینمیین، تحصیلدن یاییندیرمایین. رامیلین موصاحیبهسی ده سوییهلی و آنلاملی ایدی. بیر سؤزله، بئشده بئشلیک بیر اوبراز. بیر داها بو قهرمان وطن اؤولادینی هم ده آذربایجاندا دیر وئریلمدیینده محض تورکییهنی سئچدیینه گؤره تبریک ائدیرهم».
قید ائدک کی،تورکییه میللیسینین اصلا آذربایجانلی ایسپرینتری رامیل قولیئو بئرلینده کئچیریلن آتلتیکا اوزره آوروپا چمپیوناتیندا قیزیل مئدال قازانیب. ۲۸ یاشلی ایدمانچی ۲۰۰ متر مسافهیه قاچیشدا بوتون رقیبلرینی قاباقلاییب و فینیشه ۱۹،۷۶ ثانییهیه چاتیب.
azb_Arab azb_Arab azb_Arab azb_Arab